Overboard (film)

***Overboard*** er en amerikansk romantisk komedie fra 2018 regissert av Rob Greenberg. Hovedrollene spilles av Eugenio Derbez, Anna Faris, Cecilia Suárez og Eva Longoria. Filmen hadde premiere i USA den 4. mai 2018.

## Handling
Kate Sullivan er en enke, alenemor til tre døtre. Hun arbeider to jobber, samtidig som hun studerer til å bli sykepleier. Hun får i oppdrag å vaske tepper på en yacht eid av den bortskjemte, arrogante playboyen Leonardo «Leo» Montenegro. Men han kommer med frekke bemerkninger til henne, og gir henne sparken uten lønn når hun nekter å bringe ham mat. Når Kate kritiserer oppførselen hans, dytter Leonardo henne av båten sammen  med utstyret ut hun bruker til rengjøring.

I mellomtiden, i Mexico, tar Leos yngre søstre, Magdalena og Sofia, seg av deres syke far. Han annonserer Leo som sin etterfølger til å lede bedriften deres videre. Men den natten sklir Leo og faller fra yachten, og havner i havet. Han våkner opp på en strand med hukommelsestap, og uten å huske sin egen identitet. Han vandrer gjennom byen, og blir til slutt brakt til et sykehus. Søsteren hans Magdalena oppdager ham på sykehuset, men lar ham være der uten å hente ham - etter å ha fått vite om hukommelsestapet hans. Hun reiser deretter hjem med en urne full av aske fra en grill ved en campingplass. Hun påstår at Leo ble drept av en hai, og deretter klarer hun å overta familie-bedriften selv.

Men Kate og venninnen Theresa ser på nyhetene om Leos hukommelsestap. På grunn av hans tidligere ugjerninger, utnytter de hukommelsestapet hans. De får ham til å tro at han er gift med Kate. Kate identifiserer en tatovering av en tegneserie-karakter på baken hans, en detalj hun tidligere hadde lagt merke til på yachten. Kate tar ham med hjem og introduserer ham for døtrene sine, og finner på detaljer om deres påståtte ekteskap sammen. Leo knytter seg etter hvert til jentene. Kate begynner å føle seg skyldig for løgnene sine, og vurderer å fortelle ham sannheten. Men hun ombestemmer seg, etter å ha lagt merke til hvor mye døtrene hennes liker å ha ham. I stedet tilbringer de kvelden med å feire Kates nye åpenbaring: det er bryllupsdagen deres. 

Men ddagen etter oppdager Leo kondomer. Han antar at hun er utro mot ham, og konfronterer henne. Theresa tar på seg skylden, og sier at hun hadde en affære. I mellomtiden holder Leos familie en minnestund for ham når et fotografi av ham dukker opp. Herr Montenegro innser at Magdalena løy, og han forsøker å finne igjen Leo. Når han får øye på faren sin kommer Leos hukommelse tilbake, og han innser hva som har skjedd. Såret og sint vender Leo tilbake til yachten sin. Jentene løper tårevått etter ham, og ber ham om å bli hos dem - men uten hell.

Kate og døtrene bestemmer seg for å reise etter Leo. I mellomtiden har Leo blitt klar over hvor egoistisk og pretensiøst det tidligere livet hans egentlig var, før han møtte Kate og døtrene henne. Han innser at han vil være sammen med dem, og får derfor kapteinen til å snu yatchen. Herr Montenegro forsøker å stoppe ham, men Leo hopper i vannet. Kate gjør det samme, og de svømmer til hverandre og deler et kyss. Leo avviser trusler fra faren sin om å gjøre ham arveløs, og faren hans bestemmer seg for å utnevne Sofia til sin nye etterfølger. Faren deres er rasende på både Leo (for å ha valgt å være sammen med Kate) og Magdalena (for å ha løyet til ham).

Leo vender tilbake til et liv med Kate og døtrene hans. Leos tidligere ansatte Colin kommer for å tilby seg tjenesten som barnepike. De tror at de ikke har råd til ham, men Leo oppdager at han fremdeles eier yachten - som er verdt 60 millioner dollar. Kate og Leo gifter seg om bord på yatchen. I mellomtiden forsøker Magdalena å gjøre seg populær hos faren sin igjen, ved å påstå at hun har grunnlagt et nytt initiativ for barns utdannelse på Filippinene - selv om ingen av barna der liker henne.

## Skuespillere
* Eugenio Derbez som Leonardo Sullivan
* Anna Faris som Kate Sullivan
* Eva Longoria som Theresa
* Mel Rodriguez som Bobby
* Hannah Nordberg som Emily Sullivan
* Alyvia Alyn Lind som Olivia Sullivan
* Payton Lepinski som Molly Sullivan
* Fernando Luján som Papi Montenegro
* Cecilia Suárez som Magdalena Montenegro
* Mariana Treviño som Sofia Montenegro
* John Hannah som Colin
* Swoosie Kurtz som Grace (moren til Kate)
* Josh Segarra som Jason
* Jesús Ochoa som Vito
* Omar Chaparro som Burro
* Adrian Uribe som Burrito

## Referanser


## Eksterne lenker
*